Söderåseni rahvuspark

Söderåseni rahvuspark (rootsi keeles Söderåsens nationalpark) on rahvuspark, mis asub Rootsis Skåne läänis.

Inimesed on piirkonnas tõenäoliselt elanud juba pronksiajast. 18. ja 19. sajandil raiuti suur osa tänapäeva rahvuspargi alal asunud metsadest, kuid mitmed alad, eriti nõlvadel, säilitasid oma algse taimestiku ning mets on hiljem taas levinud ka endistele metsaaladele. Tänapäeval on see üks Põhja-Euroopa suurimaid kaitse all olevaid metsaalasid. Metsas leidub väga liigirikas taimestik ning pargis elab mitmekesine linnustik.

Rahvuspark loodi 2001. aastal. Tänapäeval on Söderåsen Rootsi üks külastatumaid kaitsealasid, peamiselt kuna see paikneb mitme Rootsi ja Taani suurlinna lähedal.

Viited

Kategooria:Rootsi rahvuspargid
Kategooria:Skåne lään